**Naručitelj (NOJN):**

Gauss d.o.o.

J.J. Strossmayera 16

32000 Vukovar

OIB: 07575902160

**POZIV NA DOSTAVU PONUDA**

**u postupku nabave s obveznom objavom**

**za predmet nabave:**

**Razvoj prilagođenog sustava za sigurnost podataka i resursa tvrtke**

sukladno propisanom Postupku nabave

za osobe koje nisu obveznici zakona o javnoj nabavi

# PROJEKT: IKT sustav za sigurnost podataka i resursa tvrtke

Vukovar, srpanj 2020.

SADRŽAJ

[PROJEKT: IKT sustav za sigurnost podataka i resursa tvrtke 1](#_Toc42088920)

[1. OPĆE INFORMACIJE 4](#_Toc42088921)

[1.1. Podaci o Naručitelju (NOJN) 4](#_Toc42088922)

[1.2. Podaci o osobi zaduženoj za komunikaciju s ponuditeljima 4](#_Toc42088923)

[1.3. Vrsta postupka nabave 5](#_Toc42088924)

[1.4. Evidencijski broj nabave 5](#_Toc42088925)

[1.5. Vrsta ugovora o nabavi 5](#_Toc42088926)

[1.6. Početak postupka nabave 5](#_Toc42088928)

[1.7. Sprečavanje sukoba interesa 5](#_Toc42088929)

[2. PODACI O PREDMETU NABAVE 6](#_Toc42088932)

[2.1. Opis predmeta nabave 6](#_Toc42088933)

[2.2. Grupe predmeta nabave 6](#_Toc42088934)

[2.3. Procijenjena vrijednost nabave 6](#_Toc42088935)

[2.4. Količina predmeta nabave 6](#_Toc42088936)

[2.5. Tehničke specifikacije 6](#_Toc42088937)

[2.6. Troškovnik 7](#_Toc42088939)

[2.7. Mjesto isporuke predmeta nabave 8](#_Toc42088940)

[2.8. Rok isporuke predmeta nabave 8](#_Toc42088941)

[3. ROK ZA DOSTAVU PONUDA 9](#_Toc42088942)

[4. OBAVEZNI RAZLOZI ISKLJUČENJA PONUDITELJA 9](#_Toc42088943)

[5. UVJETI I DOKAZI SPOSOBNOSTI PONUDITELJA 11](#_Toc42088945)

[5.1. Pravna i poslovna sposobnost 11](#_Toc42088951)

[5.2. Ekonomska i financijska sposobnost 12](#_Toc42088952)

[**5.2.1. Ukupni prihod** 12](#_Toc42088953)

[5.3. Tehnička i stručna sposobnost 12](#_Toc42088960)

[5.3.1. Tehnička sposobnost 12](#_Toc42088961)

[5.3.2. Stručna sposobnost 13](#_Toc42088962)

[6. KRITERIJ ZA ODABIR PONUDE 13](#_Toc42088963)

[7. PODACI O PONUDI 15](#_Toc42089037)

[7.1. Sadržaj i način izrade ponude 15](#_Toc42089038)

[7.2. Pravila dostave dokumenata 16](#_Toc42089039)

[7.3. Način dostave ponude 16](#_Toc42089040)

[7.4. Izmjena i/ili dopuna ponude i odustajanje od ponude 17](#_Toc42089041)

[7.5. Način određivanja cijene ponude 17](#_Toc42089042)

[7.6. Rok valjanosti ponude 18](#_Toc42089043)

[8. ODREDBE KOJE SE ODNOSE NA ZAJEDNICU PONUDITELJA 18](#_Toc42089044)

[9. ODREDBE KOJE SE ODNOSE NA PODIZVODITELJE 18](#_Toc42089045)

[10. PREGLED I OCJENA PONUDA 18](#_Toc42089046)

[10.1. Pojašnjenje i upotpunjavanje 19](#_Toc42089047)

[10.2. Odluka o odabiru ili poništenju 19](#_Toc42089048)

[11. ROK, NAČIN I UVJETI PLAĆANJA 20](#_Toc42089051)

# OPĆE INFORMACIJE

# Podaci o Naručitelju (NOJN)

Naziv Naručitelja: Gauss d.o.o.

Adresa sjedišta: J.J. Strossmayera 16, 32000 Vukovar

OIB: 07575902160

Broj telefona: +385 989040151

URL: <https://gauss.hr/>

Adresa e-pošte: ivan@gauss.hr

# Podaci o osobi zaduženoj za komunikaciju s ponuditeljima

Kontakt osoba: Branka Janjić

Mobitel: +385 996939148

Adresa e-pošte: branka.janjic@gauss.hr

Tijekom roka za dostavu ponuda zainteresirani gospodarski subjekti mogu zahtijevati dodatne informacije u vezi s Pozivom na dostavu ponuda i pripadajućom dokumentacijom. Dodatne informacije bit će objavljene bez navođenja podataka o podnositelju zahtjeva na internetskoj stranici www.strukturnifondovi.hr. Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istom mjestu na kojem je objavljen Poziv na dostavu ponuda i pojašnjenja dokumentacije. Naručitelj može produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije. Komunikacija i svaka druga razmjena informacija između Naručitelja i gospodarskih subjekata obavljat će se u pisanom obliku putem elektroničke pošte i internetske stranice https://strukturnifondovi.hr/ .

# Vrsta postupka nabave

Naručitelj provodi postupak nabave s obveznom objavom poziva na dostavu ponuda. Nabava se provodi temeljem Priloga 4. Postupci nabave za osobe koji nisu obveznici Zakona o javnoj nabavi, verzija 4.0.

# Evidencijski broj nabave

Evidencijski broj nabave: 01/2020

# Vrsta ugovora o nabavi

Ugovor o nabavi usluga.

# Početak postupka nabave

Postupak nabave započinje objavljivanjem Poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr).

Datum objave Poziva na dostavu ponuda je 04.08.2020.

# Sprečavanje sukoba interesa

Osoba ovlaštena za zastupanje Naručitelja te imenovana osoba za provođenje postupka nabave postupaju u skladu s načelima izbjegavanja sukoba interesa te se izuzimaju iz postupka nabave u slučaju postojanja sukoba interesa. Prilikom utvrđivanja postojanja sukoba interesa na odgovarajući način primjenjuju se odredbe važećeg Priloga 4. Pravila o provedbi postupaka nabava za osobe koji nisu obveznici zakona o javnoj nabavi.

Sukladno načelu izbjegavanja sukoba interesa Naručitelj izjavljuje da ne smije sklapati ugovore o nabavi (u svojstvu ponuditelja, člana zajednice ponuditelja ili podugovaratelja odabranom ponuditelju) sa sljedećim gospodarskim subjektima:

* SONIC GROUP d.o.o., Ribnjak 40, Zagreb, OIB: 28555918854
* LOMINY d.o.o., Svetog Petka 5, Osijek, OIB: 69927521145
* IBRIKS, obrt za zastupanje u osiguranju, vl. Dragan Ibriks-Golub, Kvintička ulica 57, Zagreb, OIB: 58192543613
* PREMIUM USTANOVA ZA OBRAZOVANJE ODRASLIH, Eugena Kvaternika 1, Vukovar, OIB: 52842731932

# PODACI O PREDMETU NABAVE

# Opis predmeta nabave

Predmet nabave je nabava IKT rješenja – softvera kojeg je potrebno prilagoditi korisniku u cilju osiguranja sigurnosti podataka i resursa Naručitelja. Nakon implementacije IKT rješenja potrebno je izvršiti obuku zaposlenika za rad na novom sustavu. Edukacija se izvršava minimalno 20 radnih dana za 10 zaposlenika tvrtke.

Detaljnije specifikacije predmeta nabave dane su u prilogu 7\_Tehničke specifikacije.

Količina predmeta nabave dana je u prilogu 8\_Troškovnik.

Predmet nabave potrebno je isporučiti sukladno opisu posla po minimalnoj kvaliteti i količini kako je specificirano u troškovniku i tehničkim specifikacijama te ostalim traženim uvjetima naznačenima u ovoj Dokumentaciji o nabavi.

# Grupe predmeta nabave

Predmet nabave nije podijeljen u grupe. Ponuditelji su obvezni ponuditi cjelokupni predmet nabave tražen ovim postupkom.

# Procijenjena vrijednost nabave

Procijenjena vrijednost iznosi 850.000,00 HRK bez PDV-a.

# Količina predmeta nabave

Količina predmeta nabave je definirana u troškovniku koji je sastavni dio Dokumentacije za nadmetanje (**Prilog 8 Dokumentacije za nadmetanje**). Stavke troškovnika ne smiju se mijenjati. Ponuditelj je dužan popuniti sve stavke troškovnika. Popust i svi troškovi moraju biti uračunati u ponuđenim i upisanim jediničnim cijenama u stavkama Troškovnika. Na opisani način postupa Ponuditelj i ukoliko izmjenom i/ili dopunom ponude mijenja cijene u Troškovniku. U tom slučaju Ponuditelj mora dostaviti potpuno popunjen novi Troškovnik s izmijenjenim jediničnim cijenama, u tiskanom obliku, do isteka roka za dostavu ponuda.

# Tehničke specifikacije

Tehnička komponenta predmeta nabave opisana je u **Prilogu 7** – Tehničke specifikacije Dokumentacije za nadmetanje.

**Tehničke specifikacije IKT rješenja (sustava)** navedene u **Prilogu 7** obavezne su kao minimalni standard koji mora zadovoljiti ukupno IKT rješenje i pojedinačni IKT moduli.

Ponuditelj OBAVEZNO POPUNJAVA stupac «*UVJETI ISPUNJENI (Da/Ne)*» te ukoliko odgovori „DA“ na taj se način obvezuje na isporuku usluge koja minimalno ispunjava traženi tehnički uvjet. Ukoliko se prilikom pregleda utvrdi da je neki odgovor „NE“ ili uopće nije odgovoreno, ponuda će biti odbijena.

Za sve stavke navedene u tehničkim specifikacijama u kojima se možebitno traži ili navodi marka, norma te standardi, patent, tip ili određeno podrijetlo primjenjuje se „ili jednakovrijedno“.

Ukoliko su u Dokumentaciji o nadmetanju ili Troškovniku navedena tehnička pravila koja opisuju predmet nabave pomoću hrvatskih (nacionalnih) odnosno europskih odnosno međunarodnih normi, Ponuditelji trebaju ponuditi predmet nabave u skladu s normama iz Dokumentacije o nadmetanju ili jednakovrijednim normama. Stoga za svaku normu navedenu po dotičnom normizacijskom sustavu dozvoljeno je nuditi jednakovrijednu normu, tehničko odobrenje odnosno uputu iz odgovarajuće hrvatske (nacionalne), europske ili međunarodne nomenklature. Jednakovrijedna norma nudi se na način da se u Tehničkim specifikacijama, u koloni Bilješke, napomene, reference na dokumentaciju za pripadajuću stavku upiše naziv jednakovrijedne norme.

Ukoliko ponuditelj nudi jednakovrijedan proizvod/uslugu ili bolje tehničke uvjete od traženih u stupcu „Tražene funkcionalnosti IKT rješenja / sustava“, u koloni Bilješke, napomene, reference na dokumentaciju za pripadajuću stavku potrebno je upisati točan naziv/karakteristiku/značajku komponente koju nudi ponuditelj, a koja mora biti ista ili bolja od traženih uvjeta.

U stupcu «*Bilješke , napomene, reference na dokumentaciju*» ponuditelj upisuje i druge bilješke, napomene vezano za ponuđeno ili broj stranice u prospektu, katalogu ili brošuri ponuditelja odnosno web stranicu ponuditelja na kojoj je vidljiva specifikacija nuđenog.

# Troškovnik

Troškovnik je sastavni dio Dokumentacije o nabavi i nalazi se u Prilogu 8.

Ponuditelj ne smije mijenjati opise predmeta nabave navedene u Troškovniku kao niti dopisivati stupce ili retke niti na bilo koji način mijenjati sadržaj Troškovnika.

Ponuditelj u Troškovniku popunjava polja (čelije) označena u boji.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.

Sve stavke troškovnika moraju biti popunjene jediničnim cijenama (zaokruženim na dvije decimale) na način kako je to definirano u troškovniku.

# Mjesto isporuke predmeta nabave

J.J. Strossmayera 16, Vukovar.

# Rok isporuke predmeta nabave

Rok isporuke predmeta nabave je najkasnije do 01.03.2021. Uredna isporuka predmeta nabave evidentira se potpisom primopredajnog zapisnika u kojem obje ugovorne strane potvrđuju da su ispunjene sve obveze navedene u Ugovoru o nabavi.

Primopredajni zapisnik će se potpisati nakon provjere funkcionalnosti i ispravnosti te izvršene edukacije na lokaciji Naručitelja.

Izvršenom isporukom smatra se datum obostrano potpisanog primopredajnog zapisnika, u kojem obje ugovorne strane potvrđuju da su ispunjene sve obveze navedene u Ugovoru o nabavi.

U slučaju kašnjenja isporuke Naručitelj je ovlašten na naplatu ugovorne kazne u iznosu od 2‰ (dva promila) ugovorene cijene za svaki dan kašnjenja, pri čemu ukupni iznos ugovorne kazne ne može biti veći od 5% (pet posto) ugovorene cijene.

* 1. **Posebni uvjeti izvršenja ugovora**

Ponuditelj se predajom ponude u ovom postupku nabave obvezuje izvršiti Ugovor o nabavi u cijelosti u skladu s propisima Republike Hrvatske i posebnim zahtjevima iz ove Dokumentacije za nadmetanje i odabranom ponudom. Ugovorne strane izvršavaju ugovor o nabavi u skladu s uvjetima određenim u Dokumentaciji o nabavi i odabranom ponudom. Na odgovornost ugovornih strana za ispunjenje obveza iz ugovora o nabavi primjenjuju se odgovarajuće odredbe Zakona o obveznim odnosima (NN 35/05, 41/08, 125/11, 78/15, 29/18).

# ROK ZA DOSTAVU PONUDA

**Datum, vrijeme i mjesto dostave ponuda**

Ponuda mora biti zaprimljena od strane Naručitelja najkasnije do: **18.08.2020. godine u 12:00 sati,** na adresu Naručitelja iz točke 7.3. Dokumentacije za nadmetanje.

Ponude koje pristignu nakon isteka roka za dostavu ponuda neće biti predmetom ocjene ponuda.

# OBAVEZNI RAZLOZI ISKLJUČENJA PONUDITELJA

Dokumenti kojima se dokazuje nepostojanje razloga za isključenje moraju biti na hrvatskom jeziku i latiničnom pismu. Ako je dokument pisan na jeziku različitom od hrvatskog jezika, uz prilaganje takvog dokumenta, ponuditelj je obvezan za svaki dokument priložiti i prijevod na hrvatski jezik.

* 1. Gospodarski subjekt biti će isključen iz postupka ukoliko:

* + 1. je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima
    2. nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja.
    3. je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije.
    4. je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima
  1. Nepostojanje razloga za isključenje iz točke 4. ove Dokumentacije za nadmetanje ponuditelj će dokazati potpisanom izjavom koju dostavlja s ponudom (**Prilog 4. ove Dokumentacije za nadmetanje – Izjava o nepostojanju razloga isključenja**).

Za potrebe utvrđivanja okolnosti iz točke 4.1.2. gospodarski subjekt obvezan je dostaviti i sljedeće:

1. potvrdu Porezne uprave o stanju duga koja ne smije biti starija od 30 dana računajući od dana početka postupka nabave ili
2. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1. ovoga stavka, ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od dana početka postupka javne nabave, ako se u državi sjedišta ponuditelja ne izdaje potvrda iz točke 1) ili jednakovrijedni dokument iz točke 2).

Za potrebe utvrđivanja okolnosti iz točke 4.1.4. gospodarski subjekt obvezan je dostaviti i sljedeće:

1. izvod iz sudskog, obrtnog ili drugog odgovarajućeg registra države sjedišta gospodarskog subjekta koji ne smije biti stariji od 90 dana računajući od dana početka postupka nabave ili
2. važeći jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta, ako se ne izdaje izvod iz prethodne točke ili izvod ne sadrži sve podatke potrebne za utvrđivanje tih okolnosti koji ne smije biti stariji od 90 dana računajući od dana početka postupka nabave, ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja ili izjavu s ovjerenim potpisom kod bilježnika, koje ne smiju biti starije od 90 dana računajući od dana početka postupka nabave, ako se u državi sjedišta ponuditelja ne izdaje izvod iz točke 1) ili dokument iz točke 2) ili oni ne sadrže sve podatke potrebne za utvrđivanje tih okolnosti.

U slučaju zajednice ponuditelja, okolnosti vezane uz obvezne razloge isključenja utvrđuju se za sve članove zajednice ponuditelja pojedinačno te su svi članovi zajednice ponuditelja obvezni u ponudi dostaviti **Prilog 4**– **Izjava o nepostojanju razloga isključenja** potpisana od strane osobe po zakonu ovlaštene za zastupanje gospodarskog subjekta.

Ukoliko će dio ugovora o nabavi ponuditelj dati u podugovor jednom ili više podizvoditelja, okolnosti iz ove točke utvrđuju se pojedinačno i za podizvoditelje te je u ponudi potrebno dostaviti **Prilog 4**– **Izjava o nepostojanju razloga isključenja** potpisana od strane osobe po zakonu ovlaštene za zastupanje gospodarskog subjekta.

Naručitelj zadržava pravo u svakom trenutku, do donošenja odluke o odabiru, pozvati ponuditelja ( i ako je primjenjivo od svih članova zajednice ponuditelja i podizvoditelja) da prije sklapanja ugovora dostavi jedan ili više dokumenata (potvrda, izvoda isl.) koji potvrđuju da se Ponuditelj ne nalazi u nekoj od situacija navedenih u ovoj točki, uz preduvjet da se takvi dokumenti izdaju u zemlji sjedišta Ponuditelja te da ih on može ishoditi.

# UVJETI I DOKAZI SPOSOBNOSTI PONUDITELJA

# Pravna i poslovna sposobnost

Ponuditelj je dužan dokazati svoju pravnu i poslovnu sposobnost. Za dokazivanje pravne i poslovne sposobnosti ponuditelj treba priložiti izvod o upisu u sudski registar, obrtni, strukovni ili drugi odgovarajući registar države gospodarskog sjedišta.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava ne smije biti starija od 90 dana računajući od dana početka postupka nadmetanja, odnosno od dana objave Obavijesti o nabavi.

U slučaju zajednice gospodarskih subjekata i/ili podizvoditelja, uvjet pravne i poslovne sposobnosti utvrđuje se za sve članove zajednice gospodarskih subjekata pojedinačno i/ili za svakog podizvoditelja pojedinačno te traženi dokaz ispunjenja ovog uvjeta mora dostaviti svaki član zajednice gospodarskih subjekata i podizvoditelja.

Dokumenti kojima se dokazuje sposobnost ponuditelja moraju biti na hrvatskom jeziku i latiničnom pismu. Ako je dokument pisan na jeziku različitom od hrvatskog jezika, uz prilaganje takvog dokumenta, ponuditelj je obvezan za svaki dokument priložiti i prijevod na hrvatski jezik.

# Ekonomska i financijska sposobnost

### **5.2.1. Ukupni prihod**

Ponuditelj mora dokazati da je u posljednje tri dostupne financijske godine (koje prethode godini u kojoj je započeo postupak nabave) ostvario ukupni kumulativni prihod minimalno u iznosu procijenjene vrijednosti predmeta nabave (kumulativno za 3 godine, a ne za svaku godinu pojedinačno).

U svrhu dokazivanja financijske sposobnosti ponuditelj dostavlja račun dobiti i gubitka ili drugi odgovarajući izvještaj ako je njihovo objavljivanje propisano u državi sjedišta gospodarskog subjekata.

Dokument mora biti potpisan od strane ovlaštene osobe ponuditelja i ovjereni pečatom pravne osobe ponuditelja.

# Tehnička i stručna sposobnost

# Tehnička sposobnost

Ponuditelj mora dokazati da je u godini u kojoj je započeo postupak nabave (2020.) do dana početka postupka nabave i tijekom tri (3) godine koje prethode toj godini (2017.-2019.), uredno izvršio najmanje jednu (1), a najviše tri (3) isporuke koje su iste ili slične predmetu nabave, a čija je zbrojena (kumulativna) vrijednost jednaka najmanje iznosu procijenjene vrijednosti nabave bez PDV-a.

U slučaju zajednice ponuditelja, svi članovi gospodarskih subjekata kumulativno dokazuju sposobnosti iz ove točke 5.3.1.

U svrhu dokazivanja tehničke sposobnosti, ponuditelj mora dostaviti popunjen, potpisan i ovjeren **Prilog 5 – Popis isporuka** koji je sastavni dio ove dokumentacije za nadmetanje s navedenim iznosima izvršenih isporuka, datumima izvršenja isporuke, nazivima korisnika/naručitelja/druge ugovorne strane te predmetima isporuke. Izjavu potpisuje osoba po zakonu ovlaštena za zastupanje gospodarskog subjekta.

# Stručna sposobnost

Ponuditelj mora dokazati da raspolaže sa stručnjacima koji posjeduju minimalnu razinu kvalifikacija nužnih za kvalitetno izvršenje predmeta nabave. Naručitelj smatra da kvaliteta angažiranih stručnjaka ima značajan utjecaj na razinu uspješnosti izvršenja ovog ugovora i projekta Naručitelja. U odnosu na opis predmeta nabave, kvaliteta njegova izvršenja u najvećoj se mjeri temelji na kvalifikacijama stručnjaka koji će izvršiti uslugu. Naručitelj zahtjeva da ponuditelji na raspolaganju imaju 2 ključna stručnjaka sa sljedećim kvalifikacijama:

1. Voditelja projekta/glavni stručnjak za implementaciju IKT poslovnog sofvera koji je zadužen za cjelokupno praćenje, planiranje i koordinaciju projekta. Uvjet:

* Minimalno stručna sprema bac.ing iz područja informatike ili računarstva

1. Stručnjaka za implementaciju IKT poslovnog softvera i proces računovodstva koji je zadužen za definiranje i podršku poslovnim procesima. Uvjet:

* Minimalno stručna sprema bac.oec.

U svrhu dokaza minimalne stručne sposobnosti ključnih stručnjaka ponuditelj dostavlja:

- Diplomu / svjedodžbu iz koje je vidljiva stručna sprema  
- Životopis stručnjaka

U slučaju zajednice ponuditelja članovi zajednice ponuditelja moraju kumulativno dokazati da raspolažu stručnjacima koji posjeduju minimalno zahtijevano radno iskustvo i kvalifikacije.

# KRITERIJ ZA ODABIR PONUDE

Kriterij odabira ponude je **ekonomski najpovoljnija ponuda (ENP)**.

Kriteriji odabira i njihov relativni značaj prikazani su u tablici u nastavku.

|  |  |  |  |
| --- | --- | --- | --- |
| Redni broj | **Kriterij** | **Relativni značaj** | **Broj bodova** |
| 1. | Cijena ponude | 60% | 60 bodova |
| 2. | Rok isporuke | 40% | 40 bodova |
|  | **Maksimalni broj bodova** | 100% | 100 bodova |

Ponuda će se ocjenjivati u skladu sa sljedećom formulom:

**UB = CP + RI**

UB – Ukupni bodovi ponude

CP – Cijena ponude

RI – Rok isporuke

Način izračuna bodova:

**Cijena ponude (maksimum 60 bodova)**

Ponuda s najniže ponuđenom cijenom dobiva 60 bodova, a ostale ponude se boduju prema formuli:

CP = (Ymin/Yp) x 60

Pri čemu su:

CP – broj bodova koju je ponuda dobila za ponuđenu cijenu bez PDV-a

Yp – cijena iz promatrane ponude

Ymin – najniža ponuđena cijena

**Rok isporuke (maksimum 40 bodova)**

Maksimalan broj bodova koji gospodarski subjekt može ostvariti prema ovom kriteriju je 40 bodova. Rok isporuke izražava se u kalendarskim danima te ne može biti dulji od 180 kalendarskih dana. Ponuditelj je dužan prikazati rok isporuke u kalendarskim danima na način da naznači broj dana u Ponudbenom listu (Prilog 1.).

Bodovi za pojedinačnu ponudu računaju se uz primjenu sljedeće formule:

RI = (Xmin/Xp) x 40

Pri čemu su:

RI - broj bodova koji je ponuda dobila za rok isporuke

Xp – rok isporuke iz promatrane ponude

Xmin– najkraći ponuđeni rok isporuke

Zbroj bodova promatrane ponude dobivenih iz kriterija „Cijena ponude“ i „Rok isporuke„ čine ukupni broj bodova i konačni kriterij za odabir **ekonomski najpovoljnije ponude (ENP)**.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

# PODACI O PONUDI

# Sadržaj i način izrade ponude

Ponuditelj predaje ponudu koja sadrži dokumentaciju složenu te potpisanu na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći uz obavezno dostavljanje dokumenta kojim se dokazuje punomoć.

Ponuda mora sadržavati najmanje:

* ako je primjenjivo Ponudbeni list (Prilog 1),
* ako je primjenjivo Ponudbeni list – Podaci o zajednici ponuditelja/gospodarskih subjekata (Prilog 2)
* ako je primjenjivo Ponudbeni list – Podaci o podizvoditeljima (Prilog 3)
* izjavu kojom ponuditelj dokazuje da ne postoje razlozi isključenja (Prilog 4),
* popis isporuka (Prilog 5),
* ako je primjenjivo Izjava o solidarnoj odgovornosti zajednice gospodarskih subjekata (Prilog 6)
* tehničke specifikacije (Prilog 7)
* troškovnik (Prilog 8)
* diplome / svjedodžbe predloženih stručnjaka
* životopisi stručnjaka
* dokaz o ispunjenju obveza plaćanja dospjelih poreznih obveza i obveza za mirovinsko i zdravstveno osiguranje (točka 4.1.2. Poziva) – Potvrda porezne uprave
* Izvod iz sudskog, obrtnog ili drugog odgovarajućeg registra (točka 4.1.4. i 5.1. Poziva)
* Dokaz financijske i ekonomske sposobnosti (točka 5.2.1. Poziva) – račun dobiti i gubitka ili drugi odgovarajući izvještaj za 3 dostupne financijske godine (koje prethode godini u kojoj je započeo postupak nabave)
* ostalo (prilozi, opisi tehničkih specifikacija i dr. ukoliko ponuditelj smatra da su potrebni)

Nije dopušteno nuđenje alternativnih ponuda.

Ponuda mora biti izrađena u papirnatom obliku, otisnuta ili pisana neizbrisivom tintom. Pri izradi ponude, ponuditelj se mora pridržavati zahtjeva i uvjeta iz ove Dokumentacije. Ponuditelj ne smije mijenjati i nadopunjavati tekst Dokumentacije za nadmetanje. Ponuda se zajedno s pripadajućom dokumentacijom izrađuje na hrvatskom jeziku.

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma biti potvrđeni potpisom ponuditelja.

# Pravila dostave dokumenata

Sve tražene dokumente i dokaze koji se dostavljaju sukladno zahtjevima iz točke 7. Ponuditelji dostavljaju u izvorniku ili preslici izvornika. U slučaju postojanja sumnje u istinitost podataka u priloženim dokumentima ili izjavama ponuditelja iz ove točke, Naručitelj se može obratiti nadležnim tijelima radi dobivanja informacija o situaciji tih ponuditelja, a u slučaju da se radi o ponuditelju sa sjedištem u drugoj državi Naručitelj može zatražiti suradnju nadležnih vlasti.

# Način dostave ponude

Ponuda se u zatvorenoj omotnici dostavlja neposredno Naručitelju ili poštanskom pošiljkom na adresu:

**J.J Strossmayera 16,**

**32000 Vukovar**

Prijedlog izgleda omotnice s obaveznim elementima:

Gauss d.o.o.

J.J. Strossmayera 16

32000 Vukovar

Naziv nabave: **Razvoj prilagođenog sustava za sigurnost podataka i resursa tvrtke**

- NE OTVARATI -

Ponuditelj samostalno određuje koji će od navedenih načina dostave ponude koristiti i sam snosi rizik eventualnog gubitka, odnosno nepravovremene dostave ponude. Elektronička dostava ponuda nije dopuštena.

Ponude i dokumentacija priložena uz ponude, ne vraćaju se ponuditeljima.

# Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude te odustati od ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

# Način određivanja cijene ponude

Ponuditelj dostavlja ponudu s cijenom u kunama (HRK). Cijena ponude piše se brojkama. Ponuditelj je dužan ponuditi, tj. upisati cijenu (zaokruženu na dvije decimale) za svaku stavku Troškovnika te cijenu ponude, na način kako je to određeno Troškovnikom, kao i upisati cijenu ponude, na način kako je to određeno u Ponudbenom listu.

Cijena ponude je nepromjenjiva tijekom trajanja ugovora o nabavi. U cijenu ponude moraju biti uračunati svi troškovi i popusti.

Ponuditelj je obvezan prije dostavljanja ponude proučiti kompletnu dokumentaciju za nadmetanje temeljem koje će ponuditi predmet nabave.

# Rok valjanosti ponude

Rok valjanosti ponude je najmanje 60 dana od isteka roka za dostavu ponuda. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude, Naručitelj će tražiti njegovo produljenje i u tu svrhu dati primjereni rok ponuditelju. Na zahtjev Naručitelja, ponuditelj može produžiti rok valjanosti svoje ponude.

# ODREDBE KOJE SE ODNOSE NA ZAJEDNICU PONUDITELJA

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost Ponuditelja iz zajednice Ponuditelja je solidarna. Ako Ponuditelj nastupa kao Zajednica ponuditelja dužan je popuniti **Prilog 2** i **Prilog 6** Svaki član iz zajednice Ponuditelja dužan je uz zajedničku ponudu dostaviti Izjavu iz **Priloga 4** da se ne nalazi ni u jednom od slučajeva isključenja (točka 4. Dokumentacije za nadmetanje). U zajedničkoj ponudi mora biti navedeno koji će dio ugovora o nabavi (stavke troškovnika) izvršavati pojedini član zajednice ponuditelja.

# ODREDBE KOJE SE ODNOSE NA PODIZVODITELJE

Ako ponuditelj namjerava dio ugovora o nabavi dati u podugovor jednom ili više podizvoditelja dužan je za podizvoditelja dostaviti Izjavu iz **Priloga 4** Dokumentacije da se ne nalazi ni u jednom od slučajeva isključenja (Poglavlje 4. Dokumentacije) te popuniti **Prilog 3** Dokumentacije, odnosno u ponudi mora navesti podatke o dijelu ugovora o nabavi koji namjerava dati u podugovor.

Sudjelovanje podizvoditelja ne utječe na odgovornost ponuditelja za izvršenje ugovora o nabavi.

Ako ponuditelj ne dostavi podatke o podizvoditelju/podizvoditeljima, smatra se da će cjelokupni predmet nabave izvršiti samostalno.

# PREGLED I OCJENA PONUDA

Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje.

U postupku pregleda i ocjene ponuda Naručitelj vrši:

- provjeru formalne sukladnosti

- procjenu postojanja razloga isključenja i ispunjenja uvjeta kvalifikacije

- procjenu tehničke i materijalne sukladnosti

- evaluaciju ponuda na temelju prethodno objavljenih kriterija za odabir.

# Pojašnjenje i upotpunjavanje ponuda

U postupku pregleda i ocjene ponuda NOJN može pozvati ponuditelje da u primjerenom roku koji ne smije biti kraći od 5 niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u odnosu na postojanje razloga isključenja i uvjete sposobnosti te certifikate o sukladnosti s određenim normama, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u dokumentaciji za nadmetanje).

U postupku pregleda i ocjene ponuda NOJN može pozvati ponuditelje da u roku koji ne smije biti kraći od 5 niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

# Odluka o odabiru ili poništenju

Naručitelj (NOJN) je obvezan na temelju rezultata pregleda i ocjene prijava ili ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u Pozivu na dostavu ponuda i Dokumentaciji za nadmetanje,
* ponudu ponuditelja koji nije dostavio jamstvo za ozbiljnost ponude ako je traženo, odnosno ako dostavljeno jamstvo nije valjano ili je preniske vrijednosti,
* ponudu ponuditelja koji nije dokazao uvjete kvalifikacije u skladu s Dokumentacijom za nadmetanje,
* ponudu koja nije cjelovita tj. ne sadrži sve elemente navedene u članku 7.1. ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu koja je suprotna odredbama Dokumentacije za nadmetanje,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene u Dokumentaciji za nadmetanje,
* ponudu za koju ponuditelj nije pisanim putem prihvatio ispravak računske pogreške,
* ponudu koja sadrži štetne odredbe.

NOJN donosi odluku o odabiru najpovoljnije ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

NOJN će poništiti postupak nabave ako :

- nije pristigla niti jedna prijava ili ponuda;

- nije zaprimio niti jednu valjanu prijavu ili ponudu.

NOJN može poništiti postupak nabave ako:

* je cijena ponude veća od osiguranih sredstava za nabavu;
* se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava.

U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

NOJN će sve ponuditelje obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili drugim dokazivim načinom.

# ROK, NAČIN I UVJETI PLAĆANJA

# 

Plaćanje će se izvršiti na sljedeći način:

* 30% ugovorenog iznosa avansno u roku od 15 dana od potpisa ugovora,
* 30% ugovorenog iznosa u roku od 90 dana od potpisa ugovora,
* 40% ugovorenog iznosa u roku od 30 dana nakon uredno izvršenog ugovora.

**PRILOZI:**

**PRILOG 1** – Ponudbeni list

**PRILOG 2** – Ponudbeni list – podaci o zajednici ponuditelja gospodarskih subjekata

**PRILOG 3 –** Podaci o podizvoditeljima

**PRILOG 4 –** Izjava o nepostojanju razloga isključenja

**PRILOG 5** – Popis isporuka

**PRILOG 6** – Izjava o solidarnoj odgovornosti zajednice gospodarskih subjekata

**PRILOG 7** – Tehničke specifikacije

**PRILOG 8** – Troškovnik